钦定古今图书集成/明伦汇编/氏族典/第548卷 > 《廖用贤尚友录》 > 沓龙超
## 钦定古今图书集成/明伦汇编/氏族典/第548卷 > 《廖用贤尚友录》 > 沓龙超

按《万姓统谱》：龙超性尚义侠，少为里所重。永熙中，梁
将樊文炽来寇益州刺史傅和孤城固守，龙超每出
战辄破之。时攻围既久，粮矢方尽，刺史遣龙超夜出
请援于汉中，为文炽所得，许以封爵，使告城中曰：“外
无援军，宜早降。”乃置龙超于攻楼上。龙超反其辞以
告城中，文炽大怒，火炙杀之。龙超至死辞气不挠。

凌迪知《万姓统谱》。